**ELŐTERJESZTÉS**

**Tiszavasvári Város Önkormányzata Képviselő-testületének**

**2024. május 23-án tartandó rendkívüli ülésére**

Az előterjesztés tárgya:  **a HBVSZ Zrt. „v.a.” 2024. május 28. napján tartandó közgyűlés napirendjeiről**

Melléklet:

A előterjesztés előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna osztályvezető

Ügyiratszám: TPH/1891-…/2024.

**Az előterjesztést véleményező bizottságok a hatáskör megjelölésével:**

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………

Tiszavasvári, 2024. május 22.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Tőkés Lóránt

**ELŐTERJESZTÉS**

**- a Képviselő-testülethez -**

**A HVBSZ Zrt. „v.a.” 2024. május 28. napján tartandó közgyűlés napirendjeiről**

**Tisztelt Képviselő-testület!**

A Hajdúkerületi és Bihari Víziközmű Szolgáltató Zrt. „v.a.” soron következő tulajdonosi közgyűlésére 2024. május 28. napján kerül sor. A közgyűlésen az alábbi napirendi pontok kerülnek megtárgyalásra:

1. Tájékoztató a közgyűlés utolsó ülése óta elvégzett végelszámolási teendőkről

2. A HBVSZ Zrt. első végelszámolási évére vonatkozó beszámolójának elfogadása

3. Döntés a visszaigényelt Áfa felhasználásáról és a végelszámolás miatt keletkező költségek viseléséről

4. A végelszámolás új záró időpontjának meghatározása

A közgyűlés előterjesztései az előterjesztés mellékletét képezik.

1. Tájékoztató a közgyűlés utolsó ülése óta elvégzett végelszámolási teendőkről

Ismertetésre kerülnek a 2023. június 30-ai közgyűlést követően elvégzett feladatok. A teendőkről szóló tájékoztatót javaslom elfogadni.

1. A HBVSZ Zrt. első végelszámolási évére vonatkozó beszámolójának elfogadása

A Zrt. 2022. július 18.- 2023. július 17. időszak közötti számviteli beszámolója elkészült, mely az előterjesztés elkészítéséig nem került megküldésre.

1. Döntés a visszaigényelt Áfa felhasználásáról és a végelszámolás miatt keletkező költségek viseléséről

A HBVSZ Zrt. „v.a.” végelszámolási időszaka befejeződött 2023. április 30-án. Ezt követően Hajdúszoboszló Város Önkormányzata és Berettyóújfalu Önkormányzata jelezte, hogy a NAV ellenőrzés során Áfa-eltérés került náluk megállapításra. Kötelezték őket a kiállított számlák javítására, a számlák pótlására. Fentiek miatt az 1/2024.(02.14.) HBVSZ határozat alapján a végelszámolást lezáró törlési kérelem visszavonásra került. Több önkormányzat jelzése alapján felmerült kérdésként, hogy a végelszámolás visszanyitása során felmerült költségeket az érintett két önkormányzat viselje. A költségek viselésére 5 határozati javaslatot fogalmazott meg a végelszámoló.

1. javaslat: **A visszaigényelt Áfa összege ne kerüljön az Önkormányzatok részére átutalásra**, hanem a vagyonfelosztási javaslatban - tulajdonosi arányban – kerüljön szétosztásra. **A költségek viselése nem került ráterhelésre az önkormányzatokra, hanem a Zrt. viseli azt**.
2. javaslat: **A visszaigényelt Áfa összege ne kerüljön az Önkormányzatok részére átutalásra,** hanem a vagyonfelosztási javaslatban - tulajdonosi arányban – kerüljön szétosztásra. **A költségeket az érintett önkormányzatok viselik az alábbi módon:**

**„A” alternatíva: HBVSZ Zrt. „v.a.” által kiállított számlával**

**„B” alternatíva: vagyonfelosztási javaslat szerint – részükre kiutalandó – összeg csökkentésével**

1. javaslat: **A visszaigényelt Áfa összege átutalásra kerül az érintett Önkormányzatok** részére a vagyonfelosztási javaslat elkészítését megelőzően**. A költségek viselése pedig nem kerül az Önkormányzatok részére átterhelésre, azokat a HBVSZ Zrt. „v.a.” viseli.**
2. javaslat: **A visszaigényelt Áfa összege átutalásra kerül az érintett Önkormányzatok** részére a vagyonfelosztási javaslat elkészítését megelőzően **A költségeket az érintett önkormányzatok viselik az alábbi módon:**

**„A” alternatíva: HBVSZ Zrt. „v.a.” által kiállított számlával**

**„B” alternatíva: vagyonfelosztási javaslat szerint – részükre kiutalandó – összeg csökkentésével**

1. javaslat: a közgyűlés az egyik alternatívát sem fogadja el, új alternatívák kidolgozását kéri.

A képviselő-testület 47/2024.(II.15.) Kt. sz. határozatával a cég törlési kérelmének tárgyában a nem megfelelő előkészítettség hiányában nem hozott döntést, nem támogatta azt. Jelen előterjesztés tekintetében szintén a hiányos, nem kellően részletezett előkészítettség miatt javaslom új alternatívák kidolgozását, melyek jogszabállyal is kellően alátámasztottak.

1. A végelszámolás új záró időpontjának meghatározása

Hajdúszoboszló és Berettyóújfalu Város Önkormányzatai által kiállított számlák Áfa visszaigénylése beküldésre került 2024. április 22-én. Az Áfa kiutalási határideje 75 munkanap, így legkésőbb ráhagyással 2024. július 12-ig kell megtörténni a kiutalásnak. Ez alapján a végelszámolás új záró időpontja a javaslat szerint 2024. július 17. napja, melyet javaslok elfogadni.

Kérem a Tisztelt Képviselő-testületet az előterjesztés megtárgyalására, és a határozat-tervezet elfogadására.

Tiszavasvári, 2024. május 22.

**Szőke Zoltán**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2024. (…..) Kt. számú**

**határozata**

**A HVBSZ Zrt. „v.a.” 2024. május 28. napján tartandó közgyűlés napirendjeiről**

Tiszavasvári Város Önkormányzata Képviselő-testülete a „A HBVSZ Zrt. „v.a.” 2024. május 28. napján tartandó közgyűlés napirendjeiről” szóló előterjesztést megtárgyalta és az alábbi határozatot hozza:

Megismerte és elfogadja a HBVSZ Zrt. „v.a.” tulajdonosi közgyűlés utolsó ülése óta elvégzett végelszámolási teendőkről szóló tájékoztatót a határozat 1. melléklete szerinti tartalommal.

ABBAN AZ ESTBEN AMENNYIBEN A TESTÜLETI ÜLÉS IDŐPONTJA ELŐTT MEGKÜLDÉSRE KERÜL

Megismerte és elfogadja HBVSZ Zrt. „v.a.” tulajdonosi közgyűlése a 2022. július 18. -2023. július17.-ei időszak számviteli beszámolóját határozat 2. melléklete szerinti tartalommal

A HBVSZ Zrt. „v.a.” tulajdonosi közgyűlése a visszaigényelt Áfa felhasználásáról és a végelszámolás feléledése miatt keletkező költségek viselésről szóló alternatívákat megismerte és az 5. alternatívát javasolja elfogadni, mely szerint: A közgyűlés az egyik alternatívát sem fogadja el, új jogszabályokkal alátámasztott alternatívák kidolgozását kéri.

A HBVSZ Zrt. „v.a.” végelszámolási eljárás befejezésével, a Zrt. cégjegyzékből történő törlésével kapcsolatban a végelszámolás új záró időpontjaként 2024. július 17. napját javasolja.