**VÁLLALKOZÁSI SZERZŐDÉS**

- TERVEZET –

A jelen szerződés (a továbbiakban: a **Szerződés**) az alább jelölt helyen és időpontban jött létre

**Tiszavasvári Város Önkormányzata** (székhelye: 4440 Tiszavasvári, Városháza tér 4.; adószáma: 15732468-2-15; képviseli: Szőke Zoltán; KSH azonosító: 15732468-8411-321-15,bankszámlaszáma: 10044001-00345277-02020145) mint megrendelő (a továbbiakban: **Megrendelő**)

és a

**………………** (székhelye: ……………….; cégjegyzékszáma: ……………….; adószáma: ……………….; bankszámlaszáma: ……………….; képviseli: ……………….., NÜJ szám:…………….) mint vállalkozó (a továbbiakban: **Vállalkozó**)

(a továbbiakban a Megrendelő és a Vállalkozó külön-külön: **Fél**, illetve együttesen: **Felek**) között.

**ELŐZMÉNYEK**

* + - * 1. A Megrendelő a Közbeszerzési Értesítőben KÉ- …………… számon, 2024. ………….. napján megjelent eljárást megindító hirdetménnyel, a közbeszerzésekről szóló 2015. évi CXLIII. törvény Harmadik Rész 112. § (1) bekezdés a) pontja szerinti, 117. §-a alapján, „Élhető településközpont kialakítása” ism. tárgyú, saját beszerzési szabályok alapján lefolytatott, tárgyalásos közbeszerzési eljárást (a továbbiakban: „közbeszerzési eljárás”) indított.
        2. A Vállalkozó 2024. ……… napján ajánlatot nyújtott be az 1.1. pontban meghatározott feladatok teljesítése tárgyában, amely ajánlatot a Megrendelő az ajánlatok bírálatát követően érvényesnek, majd a legelőnyösebbnek és ezáltal nyertesnek nyilvánította. Felek a Kbt. 131. § (2) bekezdésére tekintettel a következőkben határozzák meg a nyertes ajánlat azon elemeit, amelyek értékelésre kerültek a közbeszerzési eljárás értékelési szempontjai alapján:

Vállalkozó a szerződés teljesítését az alábbi - számszerűsíthető adatok - szerint vállalja:

|  |  |
| --- | --- |
| 1. Teljes nettó vállalkozói díj (a teljes építési beruházásra vonatkozó, - általános forgalmi adó nélkül számított - vállalkozói díj HUF-ban kifejezve) | nettó …….. Ft |
| 2. Az M/1.1. alkalmassági követelményre bemutatott, az MV-É (építési szakterület) jogosultsággal, vagy azzal egyenértékű jogosultsággal, vagy a jogosultság megszerzéséhez szükséges végzettséggel/képzettséggel vagy ezzel egyenértékű végzettséggel/képzettséggel és szakmai gyakorlattal rendelkező szakember építési szakterületen szerzett többlet szakmai gyakorlata | ……………… hónap, ……… szakember |
| 3. Az M/1.2. alkalmassági követelményre bemutatott, az MV-KÉ (közlekedési építmények szakterület) jogosultsággal, vagy azzal egyenértékű jogosultsággal, vagy a jogosultság megszerzéséhez szükséges végzettséggel/képzettséggel vagy ezzel egyenértékű végzettséggel/képzettséggel és szakmai gyakorlattal rendelkező szakember közlekedési építmények szakterületen szerzett többlet szakmai gyakorlata hónapokban kifejezve | ……………… hónap, ……… szakember |

* + - * 1. A Megrendelő által a Vállalkozó részére fizetendő összegek ellenében és a jelen Szerződésben foglalt kölcsönös kötelezettségvállalásoknak megfelelően, a Felek a közbeszerzési eljárásra tekintettel, a Kbt. 131. §-a alapján, az alábbi megállapodást kötik. A közbeszerzési eljárás dokumentumai a Szerződés 1. számú mellékletét, a Vállalkozó nyertes ajánlata a Szerződés 2. számú mellékletét képezi.

1. A SZERZŐDÉS ÉRTELMEZÉSE

* 1. Definíciók

A Szerződésben szereplő, nagy kezdőbetűvel írt szavak és kifejezések az alábbi jelentéssel bírnak:

**Építési Terület:** Magyarország, 4440 Tiszavasvári, Szabadság tér 1. (19 hrsz), Kossuth Lajos utca 2854/3, 2850/1, 2848/2, 1716/13 hrsz, Hétvezér utca 2843, 2834 hrsz, Báthori utca 31 hrsz, Ady Endre utca 18 hrsz, Városháza tér 10/3 hrsz,

**Kbt**. a közbeszerzésekről szóló 2015. évi CXLIII. törvényt jelenti.

**Közbeszerzési Dokumentum** jelenti a Kbt. 3. § 21. pontban meghatározott, a közbeszerzési eljárás keretében keletkezett valamennyi dokumentumot.

**Létesítmény** jelenti a jelen Szerződés 1. mellékletében meghatározott, a jelen Szerződés szerinti kivitelezési munkával érintett területet.

**Munkálatok** jelentik mindazt a mérnöki, beszerzési, építési, kivitelezési, építésirányítási, szállítási, betanítási, tesztelési, engedélyeztetési és forgalombahelyezési szolgáltatás, illetve a dokumentumok, építőanyagok, berendezések, rendszerek, alkatrészek és összetevők biztosítását, amely a jelen Szerződés tárgyával kapcsolatos mérnöki munkákhoz, építéshez, teszteléshez és üzembe helyezéshez, illetve Vállalkozó jelen Szerződésben foglalt minden egyéb kötelezettségvállalásának teljesítéséhez szükséges.

**Műszaki Dokumentáció** jelenti a jelen Szerződés 1. Mellékletét képező, a Létesítményre vonatkozó műszaki leírásokat tartalmazó dokumentumok összességét (ideértve a Megrendelő rendelkezésére álló engedélyeket is).

**Ptk**. jelenti a Polgári Törvénykönyvről szóló 2013. évi V. törvényt.

**Tételes költségvetés** jelenti a Vállalkozó által a jelen Szerződés teljesítésére vonatkozóan adott és 2. melléklet alatt csatolt árajánlatát, részletes tételenkénti bontásban.

**Többletmunka** jelenti a Szerződésben és Műszaki Dokumentációban szereplő, de a Vállalkozó tételes költségvetésében (2. melléklet) és a vállalkozói díj meghatározásánál figyelembe nem vett munkatételt és az olyan munkát, amely a Létesítmény rendeltetésszerű használatra alkalmasságához szükséges (Ptk. 6:244.§ (1) bekezdése).

**Vállalkozói Díj** a lenti 3.1 pontban meghatározott díjat jelenti.

* 1. További értelmezési szabályok

A jelen Szerződésben

* + 1. a fenti 1.1 pontban meghatározott fogalmak és kifejezések a mellékletekre is vonatkoznak;
    2. a tartalomjegyzék, a pontok és bekezdések, valamint a mellékletek címe csak a hivatkozás megkönnyítését szolgálja, és a Szerződés értelmezését nem befolyásolja;
    3. az előzményekre, pontokra, bekezdésekre vagy mellékletekre történő hivatkozások ellentétes rendelkezés hiányában a jelen Szerződés előzményeire, pontjaira, bekezdéseire, mellékleteire vonatkoznak;
    4. a jogszabályokra történő hivatkozások mindig azok módosításaira, kivételeire is vonatkoznak, és minden egyéb hatályban lévő jogszabály későbbi módosításai, illetve később hatályba lépő részei is beleértendők;
    5. az egyes számú megfogalmazások többes számban is értendőek és fordítva;
    6. az egyes fejezetekbe való besorolás a jelen Szerződés és mellékletei érvényesíthetőségét nem befolyásolja;
    7. a megállapodásokra, nyilvántartásokra, okmányokra, engedélyekre, szabályzatokra vagy egyéb iratokra (a jelen Szerződést is beleértve), illetve azok rendelkezéseire történő hivatkozások ezeknek az iratoknak a módosított, megváltoztatott, kiegészített, hatályát vesztett vagy megújított változataira is vonatkoznak.
  1. Ellentmondások

A jelen Szerződés és annak mellékletei közötti bármilyen ellentmondás esetén a jelen Szerződésben foglaltak irányadók. A jelen Szerződés mellékletei közötti bármilyen ellentmondás esetén az 1. Mellékletben foglaltak irányadóak.

1. A SZERZŐDÉS TÁRGYA
   1. A Megrendelő megrendeli, a Vállalkozó pedig elvállalja a közbeszerzési eljárás tárgya szerinti – **Élhető településközpont kialakításához - kapcsolódó építési beruházás kivitelezését** a közbeszerzési dokumentumokban, a Műszaki dokumentációban, a jelen Szerződésnek, valamint a vonatkozó jogszabályoknak megfelelően. Az ellátandó feladatok részletes leírását, annak megvalósítását jelen szerződés 1. sz. mellékletét képző a Közbeszerzési Dokumentációban rögzített Műszaki dokumentumok tartalmazzák.
   2. A Felek az egyértelműség kedvéért rögzítik, hogy a Vállalkozó által teljesítendő Munkálatok magukban foglalják a jelen Szerződés tárgyához kapcsolódó összes előkészítő és felvonulási munkát, az anyagminta bemutatásokat, a közterület foglalásokat (amennyiben szükséges), a műszaki, hatósági átadás-átvételi eljárások lefolytatását, az esetleges jótállási és szavatossági munkák elvégzését a Létesítményben, a szomszédos épületrészekben és az Építési Területen a Munkálatok során esetlegesen okozott károk helyreállítását, valamint bármely egyéb munkálatot, amely a jelen Szerződés szerinti kivitelezéshez szükséges.
2. VÁLLALKOZÓI DÍJ

3.1 Felek a Létesítmény teljes körű kivitelezésének ellentételezéseként a Vállalkozói Díjat az alábbiak szerint állapítják meg:

**nettó** [●] HUF + 27 % Áfa, azaz **bruttó** [●] forint.

A Vállalkozói Díj átalánydíj és tartalmazza a Vállalkozó jelen Szerződés szerinti teljesítésével összefüggésben felmerülő valamennyi költségét függetlenül attól, hogy a Műszaki Dokumentációban, a Tételes költségvetésben, a Teljesítési és számlázási ütemtervben a feladat, munkanem vagy munka konkrétan nevesítve lett-e vagy sem. A Vállalkozói Díj tartalmazza az euró-forint esetleges árfolyamváltozásának többletköltségeit és azon munkafolyamatok költségét is, amelyek jelen szerződésben, illetve a mellékleteiben külön nevesítve nincsenek ugyan, de az elvállalt munkák és azok meglevő és épülő részekhez csatlakozó felületeinek komplett, rendeltetésszerű használatra alkalmas megvalósításához szükségszerűen hozzátartoznak. Vállalkozó a Vállalkozói díj kialakításakor elvárható gondossággal vizsgálta felül a rendelkezésre bocsátott közbeszerzési dokumentumokat, ismerte meg a teljesítés helyszínét. A vállalkozói díj az ajánlatban, szerződésben foglalt mennyiségi és minőségi követelmények figyelembevételével került meghatározásra és biztosítja a létesítmény rendeltetésszerű használatra alkalmas állapotát, valamint a szerződés tárgyát képező építési beruházás hiba és hiánymentes kivitelezésének határidőre történő teljesítését. A Vállalkozó a Többletmunkát a Vállalkozói Díj növelése nélkül köteles teljesíteni.

3.2 A jelen Szerződés hatályba lépésének időpontja nem befolyásolja a Vállalkozói Díj összegét és a Vállalkozói Díj egyoldalúan nem módosítható a jelen Szerződés hatálya alatt.

3.3 Vállalkozó a Vállalkozási Díjat a Közbeszerzési Dokumentum, a Megrendelő igényei és a végrehajtandó feladat átfogó értékelését és áttekintését követően, a hiányzó információkat beszerezve és a meglévő tervezési eltéréseket, hibákat és hiányosságokat kiküszöbölve határozta meg. Vállalkozó semmilyen követelést nem jogosult érvényesíteni a Megrendelővel szemben jelen pontban felsorolt dokumentumok bármely vélt vagy valós hiányossága miatt.

A **többlet- és pótmunka végzésére kizárólag a közbeszerzési eljárás keretében kötött szerződésre vonatkozó előírások megtartásával**, a közbeszerzési törvény és a 322/2015. (X. 30.) Korm. rendelet vonatkozó rendelkezéseinek betartásával kerülhet sor.

1. FIZETÉSI FELTÉTELEK
   1. Megrendelő rögzíti, hogy a Vállalkozói Díj 100%-át a **Terület- és Településfejlesztési Operatív Program Plusz TOP\_PLUSZ-1.2.1-21-SB1-2022-00006** azonosító számú pályázat keretében elnyert, 100,000000 %-os intenzitású támogatásból finanszírozza. A Támogató a támogatás összegét közvetlenül a Megrendelő, mint Kedvezményezett részére teljesíti, így kizárólag a Megrendelő téríti majd meg az egyes számlák ellenértékét a Vállalkozó felé.
   2. Fizetési ütemterv
2. előleg: Vállalkozó a nettó Vállalkozói Díj legfeljebb 10%-ának megfelelő mértékű előlegre jogosult a Kbt. 135. § (7) bekezdése alapján. Az előleg igénylése nem kötelező. Az előleget a Vállalkozó a munkaterület átadását követő 10. naptári napig igényelheti. Amennyiben a Vállalkozó előlegbekérőt nem állít ki, Megrendelő úgy tekinti, hogy Vállalkozó nem igényel előleget. Előlegszámla az előleg kifizetését követően 8 napon belül kerül kiállításra. Az előleg végszámlában kerül elszámolásra.
3. **az első részszámla** az építési munkálatok 15 %-ának teljesítését követően nyújtható be a készültségi foknak megfelelő százalékban, a Szerződő Felek és az építési műszaki ellenőr által igazolt teljesítési igazolás szerződésszerű aláírása után.
4. **a második részszámla** az építési munkálatok 35 %-ának teljesítését követően nyújtható be a készültségi foknak megfelelő százalékban, Szerződő Felek és az építési műszaki ellenőr által igazolt teljesítési igazolás szerződésszerű aláírása után.
5. **a harmadik részszámla** az építési munkálatok 55 %-ának teljesítését követően nyújtható be a készültségi foknak megfelelő százalékban, Szerződő Felek és az építési műszaki ellenőr által igazolt teljesítési igazolás szerződésszerű aláírása után.
6. **a negyedik részszámla** az építési munkálatok 80 %-ának teljesítését követően nyújtható be a készültségi foknak megfelelő százalékban, de legfeljebb 90 %-ig nyújtható be, Szerződő Felek és az építési műszaki ellenőr által igazolt teljesítési igazolás szerződésszerű aláírása után.
7. **a végszámla** benyújtására az építési munkálatok 100 %-ának teljesítését követően, a műszaki átadás-átvételi eljárás sikeres lezárása után kiállított Szerződő Felek és az építési műszaki ellenőr által igazolt teljesítési igazolás szerződésszerű aláírása után jogosult, a Vállalkozói Díj fennmaradó százalékában, melyből levonásra kerül az előlegszámla.
   1. Vállalkozó minden számlát a Megrendelő nevére és székhelyére köteles kiállítani, valamint azon köteles feltüntetni a Megrendelő és a Vállalkozó adószámát, a pályázat azonosító számát (TOP\_PLUSZ-1.2.1-21-SB1-2022-00006), továbbá az elvégzett munka pontos megnevezését. A számlához minden esetben csatolni kell **a tényleges költségekről szóló tételes számlarészletezést és a teljesítési igazolás műszaki ellenőr által is aláírt másolati példányát.** A számla fizetési határideje a számla **kiállításától számított 30. nap**. A fizetés időpontja a Megrendelő bankszámlája megterhelésének időpontja. A nem szerződésszerűen és jogszerűen kiállított, a Szerződés szerint szükséges mellékleteket nem tartalmazó számla nem fogadható be, ezekben az esetekben Megrendelő fizetési késedelme kizárt.
   2. A **végszámla Megrendelő általi teljesítésének feltétele a jólteljesítési biztosíték Kbt. 134. §** (6) bekezdés a) pontja szerinti biztosítását igazoló dokumentum Megrendelő részére történő benyújtása, átadása, amennyiben ez a fizetési határidőn belül nem történik meg abban az esetben Megrendelő fizetési késedelme kizárt.
   3. Amennyiben bármely, a jelen szerződés alapján ténylegesen esedékes összeg kifizetése az előírt fizetés napjához képest késedelmes, Vállalkozó késedelmi kamatra jogosult a ki nem fizetett összeg után a késedelem idejére a Ptk. alapján.
   4. A számla kifizetése a Kbt. 135. § (1)-(3) és (5)-(7) bekezdései alapján, illetve a Ptk. 6:130. § (1)-(2) bekezdése, illetve amennyiben a nyertes ajánlattevő a teljesítéshez alvállalkozót vesz igénybe, a Ptk. 6:130. § (1)-(2) bekezdésétől eltérően a Kbt. 135. § (3) bekezdése szerint történik, figyelemmel az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 30-32/A. §-aiban foglaltakra.

A kifizetésre alkalmazandó az államháztartásról szóló 2011. évi CXCV. törvény (Áht.), az általános forgalmi adóról szóló 2007. évi CXXVII törvény (Áfa törvény).

* 1. **A Vállalkozó a jelen Szerződés alapján fennálló semmilyen (meglévő vagy jövőbeli) kintlévőségét vagy követelését nem ruházhatja át (ideértve, de nem kizárólag a faktoringot),** nem zálogosíthatja el vagy terhelheti meg más módon Megrendelő előzetes írásos, szabályszerűen aláírt jóváhagyása nélkül, melynek megadásáról Megrendelő teljes mértékben saját belátása szerint dönt.
  2. A Megrendelő a Vállalkozónak fizetendő Vállalkozói Díjba a Vállalkozóval szemben fennálló, általa elismert egynemű és lejárt egyéb követelését beszámíthatja.
  3. A Vállalkozó

a) nem fizethet, illetve nem számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

b) köteles a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni és a Kbt. 143. § (3) bekezdése szerinti ügyletekről a Megrendelőt haladéktalanul értesíteni.

A külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

1. AZ ÉPÍTÉSI TERÜLET

* 1. A Megrendelő a teljes Építési Területet jelen **Szerződés hatályba lépésétől számított legkésőbb 10 naptári napon** belül adja át a Vállalkozó részére, melynek megtörténtéről a Felek jegyzőkönyvet vesznek fel és amelyet az e-naplóban is rögzítenek. Az Építési Terület átvételének napja az e-naplóban rögzített dátum. Az Építési Terület átvételétől a Vállalkozó haladéktalanul köteles az ingatlanokat 5.3 pontban foglaltak szerint a megfelelő módon elkerítve elzárni és a Munkálatokat megkezdeni.

A Vállalkozó az Építési Terület átvételétől kezdve szabad és folyamatos hozzáféréssel rendelkezik az Építési Területhez, és viseli a kárveszélyt az átadott Építési Területre, az átadott Építési Területen tárolt eszközökre, az átadott Építési Területen általa már elvégzett beruházásokra vonatkozóan.

* 1. A Vállalkozó köteles a Megrendelő által meghatározott feltételek szerint az Építési Területet körülkeríteni és valamennyi jogszabály és hatósági előírás által meghatározott minden feltételt betartani.
  2. **Vállalkozó az Építési Területet köteles úgy körülkeríteni, hogy oda illetéktelenek semmilyen módon ne tudjanak bejutni, fokozott figyelemmel a járókelőkre.** A Vállalkozó az Építési Területen végzett mindennemű munkáért és az elkerítéssel összefüggésben esetlegesen keletkező károkért, balesetért és a baleset következményeiért teljes körű felelősséggel tartozik.
  3. **A Vállalkozó meggyőződött arról, hogy az Építési Területhez vezető megközelítési útvonal megfelelő és rendelkezésre áll.** A Vállalkozó felelős az építkezés megközelítési útvonalán a tevékenyégéből adódó szennyeződések rendszeres és folyamatos eltávolításáért és károk elhárításáért. A Megrendelő nem felel olyan követelésekért, amelyek az Építési Területen történő építkezés megközelítési útvonalának Vállalkozó általi használatából erednek.

* 1. **A Vállalkozó az Építési Területet köteles lekeríteni**. A Munkálatok végzése során a Vállalkozó az Építési Területet minden szükségtelen zavaró tényezőtől megóvja, és Vállalkozó **gondoskodik a Munkálatokhoz szükséges felszerelésnek és anyagkészletének az elkülönített és szakszerű tárolásáról, felelős őrzéséről.** A Vállalkozó az Építési Területről a Munkálatok elvégzéséhez már nem szükséges minden törmeléket, hulladékot folyamatosan eltakarít, és elszállít. A teljesítési igazolás kiállítását megelőzően a Vállalkozó az Építési Területről eltakarít és elszállít minden felszerelést, többlet anyagot, törmeléket, hulladékot, veszélyes anyagot, amelyek a Munkálatok elvégzése során keletkeztek, vagy amelyeket aközben használtak. A Vállalkozó az Építési Területet a Megrendelő által elfogadott, rendezett és biztonságos állapotban hagyja. Amennyiben Vállalkozó a jelen pont szerint nem távolítja el a hátra maradt felszerelést, többlet anyagot, törmeléket, hulladékot, veszélyes anyagot, a Megrendelő azt a Vállalkozó költségére elszállíthatja vagy elszállíttathatja.

1. TELJESÍTÉSI HATÁRIDŐK, TELJESÍTÉSI IGAZOLÁS, KÖTBÉR

* 1. Teljesítési határidők

Vállalkozó valamennyi kivitelezési Munkálatot (ideértve a Megrendelő által jelzett esetleges hiányos/hibás teljesítés miatti javításokat, hiánypótlásokat is) az Építési Terület igazolt átadás-átvételétől számított 12 hónapos határidőn belül köteles elvégezni, a műszaki átadás-átvételi eljárást megindítását kezdeményezni, mely eljárás eredményes lezárásának feltétele a hiba és hiánymentes teljesítés.

A kivitelező akkor teljesíti a munkát, ha azt a hatósági engedélyek, vonatkozó előírások, szabványok, kivitelezési tervdokumentáció, valamint jelen szerződésben foglaltak szerint határidőre elkészíti, és műszaki átadás-átvételi eljárás során megrendelőnek átadja, a megrendelő pedig a munkát átveszi.

**Megrendelő részteljesítést jelöl ki, az alábbiak szerint:**

**Jelen projektben kialakítandó tereknek, parkoknak (Kossuth Lajos utca 2854/3, 2850/1, 2848/2, 1716/13 hrsz, Hétvezér utca 2843, 2834 hrsz, Ady Endre utca 18 hrsz, Városháza tér 10/3 hrsz), Építési Terület igazolt átadás-átvételétől számított 8 hónapos határidőn belül szerződésnek megfelelően el kell készülnie. A részteljesítésre jelen szerződés teljesítésére – 6. pontjában foglalt teljesítési határidők, teljesítési igazolás, kötbér - vonatkozó rendelkezéseit kell alkalmazni. A részteljesítés műszaki átadás-átvétellel zárul. A részteljesítés késedelme, meghiúsulása, hibás teljesítés esetén a szerződés kötbérre vonatkozó rendelkezéseit kell alkalmazni.**

Megrendelő előteljesítést elfogad, figyelemmel a 6.4 pontra.

A Munkálatok szerződésszerű teljesítése esetén a Felek a műszaki átadás-átvételt lefolytatják és arról jegyzőkönyvet készítenek. A műszaki átadás-átvételi jegyzőkönyv nem minősül teljesítési igazolásnak. A Felek rögzítik, hogy valamennyi készültségi fok elérését a Megrendelő és a műszaki ellenőr írásban igazolja a részszámla kiállítása érdekében, az azonban nem tekinthető műszaki átadás-átvételi jegyzőkönyvnek, illetve az elvégzett Munkálatok szerződésszerű teljesítésének elismeréseként.

* 1. Megrendelő a **végszámla esetében** **a teljesítésigazolás kiállítására akkor köteles, ha az alábbiak mindegyike teljesült:**
     1. a jelen Szerződés szerinti kivitelezésével kapcsolatos, **jelen Szerződésből fakadó kötelezettségeit** a **Vállalkozó hiánytalanul teljesítette** (azaz a vonatkozó műszaki átadás-átvételi jegyzőkönyv aláírásra került és a Vállalkozó a hibajegyzék szerinti hibákat kijavította).
     2. a Vállalkozó az Építési Területet átadás-átvételi jegyzőkönyvek aláírásával átadta a Megrendelőnek a 191/2009. (IX.15.) Korm. rendelet 33. §-ában foglaltak teljesítése mellett;
     3. a 191/2009. (IX.15.) Korm. rendelet 33. §-ában meghatározott dokumentáción túl a Vállalkozó átadta a Megrendelőnek a **teljes megvalósulási dokumentációt**;
     4. a Vállalkozó írásban megerősítette a Megrendelő felé, hogy a Létesítmény vagy annak bármely része tekintetében egyetlen alvállalkozó sem támaszt semmilyen követelést, továbbá átadta az **alvállalkozói naplók igazolt lezárását tanúsító dokumentumot** a Megrendelőnek;

A **teljesítési igazolás kiállításának feltétele a Megrendelő által kijelölt műszaki ellenőr által kibocsátott műszaki igazolás**.Amennyiben a **teljesítés nem szerződésszerű,** a Megrendelő a **teljesítési igazolás kiállítását megtagadhatja** és a Vállalkozó a **többletköltségek viselése mellett köteles továbbra is szabályszerűen teljesíteni.**

A **teljesítési igazolás aláírására jogosult személy a Megrendelő részéről: Szőke Zoltán polgármester** (tel: +36-30-161-9481; e-mail: polgarmester@tiszavasvari.hu), míg a Vállalkozó részéről: [●] (tel: [●]; e-mail: [●]).A **teljesítési igazolást a műszaki ellenőr is köteles jóváhagyólag aláírni.**

* 1. A Vállalkozó a **késedelem alól nem mentesülhet időjárási körülményekre, valamint erőforrás-, kapacitáshiányra hivatkozással**.

* 1. Megrendelő **előteljesítést azzal fogad el,** hogy ilyen esetben a Vállalkozó a Vállalkozói **Díjon felül nem jogosult további ellentételezést követelni**.

* 1. Felek megállapodnak, hogy **jelen Szerződés szerinti teljesítést illető esetleges vitáik nem késleltetik a jelen Szerződésben vállalt kötelezettségek teljesítését**.
  2. A Felek megállapodnak abban, hogy ha a Vállalkozó bármely okból a 6.1. pont szerinti határidőhöz képest késedelembe esik, úgy kötbért köteles fizetni a Megrendelő részére (a továbbiakban: **Késedelmi Kötbér**). A Késedelmi Kötbér mértéke a késedelem minden megkezdett napjára vonatkozóan a **nettó Vállalkozói Díj 0,5 %-a, de legfeljebb a teljes nettó vállalkozói díj 15 %-a.** Amennyiben a Vállalkozó késedelme következtében a Késedelmi Kötbér eléri a jelen pont szerinti maximális értéket, úgy a Megrendelő jogosult felmondani a szerződést, és meghiúsulási kötbért követelni a Vállalkozótól. Felmondás esetén Megrendelő és Vállalkozó kötelesek a felmondás közlésének napján fennálló állapot szerint elszámolni egymással.
  3. Amennyiben Vállalkozó bármely okból a jelen szerződésben foglaltaktól eltérően teljesít úgy kötbért köteles fizetni a Megrendelő részére (a továbbiakban: **Hibás Teljesítési Kötbér**). A Hibás Teljesítési Kötbér mértéke a hibás teljesítéssel érintett minden megkezdett naptári napjára vonatkozóan **a nettó Vállalkozói Díj 0,5 %-a, a hiba kijavításáig, de legfeljebb a teljes nettó vállalkozói díj 15 %-a.** Amennyiben a Vállalkozó hibás teljesítése következtében a Hibás Teljesítési Kötbér eléri a jelen pont szerinti maximális értéket, úgy a Megrendelő jogosult felmondani a szerződést, és meghiúsulási kötbért követelni a Vállalkozótól. Felmondás esetén Megrendelő és Vállalkozó kötelesek a felmondás közlésének napján fennálló állapot szerint elszámolni egymással.
  4. Amennyiben a teljesítés a Vállalkozó - a Ptk. 6:186. § (1) bekezdése alapján - olyan okból amelyért felelős, a teljesítés megtagadása vagy lehetetlenülése, a fenti 6.6 pont szerinti jelentős késedelme vagy hibás teljesítése miatt meghiúsul, a Vállalkozó a **teljes nettó vállalkozói díj 20 %-ának megfelelő meghiúsulási kötbért** (a továbbiakban: **Meghiúsulási Kötbér**) köteles megfizetni és köteles a Megrendelő ezt meghaladó esetleges kárát, ideértve a Ptk. 6:141.§ szerinti kárát is megtéríteni, a polgári jog általános szabályai szerint. **A Késedelmi Kötbér mértéke a Meghiúsulási Kötbérbe beszámítandó.**
  5. Megrendelő fenti **6.6 – 6.8. pontokban biztosított jogai nem értelmezhetőek** a Megrendelő egyéb jogszabály alapján **a Vállalkozó szerződésszegése esetén fennálló jogainak korlátozásaként (ideértve többek között a kártérítés követelését).** A **teljesítés elfogadása nem jelenti azt, hogy Megrendelő késedelmi kötbérigényéről lemondott volna.**

**7. ÉPÍTÉSI MŰSZAKI ELLENŐR ÉS FELELŐS MŰSZAKI VEZETŐ**

7.1 A Megrendelő a saját költségén a kivitelezési időtartam tekintetében az őt megillető, jelen Szerződésben meghatározott felügyeleti jogokat ellátó és kötelezettségeket végrehajtó személyt, mint építési műszaki ellenőrt köteles kijelölni. Az **építési műszaki ellenőr** a Megrendelőnek a Vállalkozóval a kivitelezési időtartam során a Vállalkozás koordinációjára irányulóan folytatandó **kommunikáció céljából kijelölt kapcsolattartója**, továbbá a 191/2009. (IX.15.) Korm. rendeletben foglalt feladatok elvégzője. **A koordinációval összefüggő ügyekben a műszaki ellenőr nyilatkozatai ennek megfelelően egyenértékűek a Megrendelő nyilatkozataival.** A műszaki ellenőr köteles a **Vállalkozó által az eltakarásra kerülő szerkezetek ellenőrzésének biztosításáról szóló értesítés építési naplóban történő rögzítésétől számított három munkanapon belül az eltakarásra kerülő szerkezetek ellenőrzését elvégezni** és azt az építési naplóba bejegyezni. A műszaki ellenőr köteles továbbá a Munkálatokat folyamatosan ellenőrizni és a műszaki átadás-átvételi jegyzőkönyvet, az egyes számlák alapját képező igazolásokat, teljesítési igazolást jóváhagyólag aláírni.

**Építési műszaki ellenőr:** ……………………….. (képviseli: ………………...; email cím: ………………….; tel.sz.: ………………..; kamarai szám: ………………; NÜJ szám: ……………)

* 1. A 191/2009. (IX.15.) Korm. rendelet 13. §-ában foglaltaknak megfelelően a Munkálatok kivitelezésének felügyeletére a **Vállalkozó köteles** szakáganként, a szükséges képesítésekkel és jogosítványokkal rendelkező **felelős műszaki vezetőt megbízni.** Kivitelezési munka végzése esetén a felelős műszaki vezetőnek (vagy építésvezetőnek, mint helyettesének) mindig, folyamatosan az Építési Területen kell tartózkodnia és felügyelnie a Munkálatokat.

**Felelős műszaki vezető**: ....................... (székhely: .......................; e-mail cím: ...................; tel.: ...................; kamarai szám: ..........................; NÜJ szám: ..............................)

**8. VÁLLALKOZÓ TOVÁBBI KÖTELEZETTSÉGEI, FELELŐSSÉGE**



* 1. A Vállalkozó a Szerződés teljesítése során betartja és teljesíti a hazai jogszabályok, a kivitelezés során releváns szakmai szervezetek szerződéskötéskor érvényes alkalmazástechnikai utasításait. (pl. MÉSZ, ÉMSZ, stb.), illetve az európai uniós előírások kötelezően alkalmazandó rendelkezéseit, ideértve az érvényes tűzvédelmi, biztonsági és munkavédelmi előírásokat, illetve a jogszabályokban kiszabott díjakat megfizeti. A **Vállalkozó vállalja**, hogy a Létesítmény minősége megfelel mind a **felhasznált építőanyagok, mind a szerkezet és mindezek kivitele szempontjából a Szerződésnek, a vonatkozó engedély(ek)nek, továbbá, hogy a Vállalkozó a vonatkozó magyar szabványok és előírások szerint, I. osztályú minőségben végzi a kivitelezést**. A Vállalkozó az általa elvégzendő Munkálatok bármely részére **vonatkozó minden egyes engedélyt** (ideértve a Létesítmény vagy annak bármely része kivitelezéséhez és későbbi használatához a 8.2 - 8.5 pontban foglaltakon túl esetlegesen szükséges minden további hatósági engedélyt is), **jogosítványt vagy jóváhagyást ésszerű időn belül megszerez,** figyelembe véve a **berendezések és** **építőanyagok szállítási idejét**, illetve a Munkálatok befejezéséhez szükséges időt. A Vállalkozó a Munkálatokat a jelen Szerződés rendelkezései szerint és a hasonló létesítmények fejlesztésével foglalkozó szakmai vállalkozóktól **elvárható legjobb gyakorlatoknak megfelelően teljesíti.**
  2. A **bontási és építési hulladékokról** a Vállalkozónak rendszeres nyilvántartást kell vezetnie, a munkálatok befejezését követően a bontási és az építési hulladék nyilvántartó lapot, valamint a hulladékkezelők átvételi igazolásait át kell adni hiánytalanul a Megrendelő részére. Ez a teljesítési igazolás kiadásának előfeltétele. Ezek környezetvédelmi hatóság felé történő benyújtása a Megrendelő feladata.
  3. Vállalkozó vállalja, hogy a **Szerződésben meghatározott feladatokat teljes körűen végrehajtja, ideértve minden olyan munkát, munkarészt** (függetlenül attól, hogy az a terven jelölésre került, vagy leírása megtörtént-e), mely a **Szerződésben szereplő feladatok szakszerű és Megrendelő jelen Szerződésben rögzített igényeinek megfelelő elvégzéséhez,** valamint az eredménynek a mindenkori hatályos jogszabályoknak, magyar szabványoknak, előírásoknak, irányelveknek és a Szerződésben foglalt elvárásoknak megfelelő rendeltetésszerű használatához, üzemeltetéséhez **szükséges.**
  4. Jelen Szerződés egyetlen rendelkezése sem mentesíti a Vállalkozót a 191/2009. (IX.15.) Korm. rendelet alapján fennálló kötelezettségei alól.

* 1. A Vállalkozó kijelenti, hogy **szervezete és alvállalkozói a kivitelezési tevékenység végzéséhez szükséges valamennyi jogszabályi feltételnek megfelelnek, jogosultsággal rendelkeznek** és a jelen Szerződés időtartama alatt is eleget tesz ezen követelményeknek.
  2. A Vállalkozó a Munkálatok tervszerű összehangolására vonatkozóan **részletes, heti organizációs tervet,** **ütemtervet – figyelemmel a részteljesítési határidőre is - köteles készíteni és írásban képviseletre jogosult aláírásával ellátva megküldeni a szerződéskötést követő 20 naptári napon belül, melyhez előzetes egyeztetést kell lefolytatni a Megrendelővel.** A Vállalkozó az egyes munkaszakaszok elkezdését megelőzően bejelenti a Megrendelőnek a tervezett Munkálatot és folyamatosan egyeztet vele a Munkálatok előrehaladásáról.

A Munkálatokhoz szükséges iroda és szociális konténert, szerszámokat, berendezéseket, segédanyagokat, gépeket a Vállalkozó biztosítja saját felelősségére és saját költségén, a sikeres teljesítéshez szükséges mértékben. Vállalkozó köteles gondoskodni arról, hogy a felhasznált anyagok, gépek, berendezések minősége megfeleljen a gyártó országokban alkalmazott szabványok előírásainak úgy, hogy maradéktalanul kielégítse az élet-, vagyon-, egészség- és munkavédelmi előírásokat. A Vállalkozó minden, az Építési Területre szállított felszerelése kizárólag a Munkálatok elvégzésének és teljesítésének célját szolgálhatja. A Vállalkozó megfelelő óvintézkedéseket tesz személyzete és a munkaerő egészségének és biztonságának védelme érdekében.

* 1. A **Vállalkozó alvállalkozó(k) igénybevételére** kizárólag a Kbt. 138. § rendelkezéseivel összhangban jogosult és a Munkálatok teljesítésébe **csak olyan személyeket von be, akik megfelelő képzettséggel, gyakorlattal, tapasztalattal rendelkeznek és megfelelnek a jogszabályi követelményeknek**. Vállalkozó a szerződés megkötésének időpontjában, majd - a később bevont alvállalkozók tekintetében – a szerződés teljesítésének időtartama alatt **köteles előzetesen írásban a Megrendelőnek valamennyi olyan alvállalkozót bejelenteni** (a megnevezésén túl az elérhetőség, valamint a képviseletre jogosult megjelölésével), amely részt vesz a szerződés teljesítésében. A Vállalkozó a szerződés teljesítésének időtartama alatt köteles a Megrendelőt tájékoztatni az alvállalkozók **bejelentésben közölt adatainak változásáról.** A Vállalkozó a szerződésbe foglaltan nyilatkozik arról, hogy a szerződés teljesítéséhez **nem vesz igénybe a közbeszerzési eljárásban előírt kizáró okok hatálya alatt álló alvállalkozót.** **A vállalkozó alvállalkozóiért teljes mértékben felel.** A Vállalkozó az **alvállalkozó** teljesítéséért, mint **sajátjáért** felel.

A Vállalkozó az alvállalkozóval kötött szerződésben **az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként** legfeljebb a szerződés szerinti, **áfa nélkül számított ellenszolgáltatás 10-10%-át elérő biztosítékot köthet ki.**

A Vállalkozó vállalja, hogy az **alkalmassága igazolása körébe bevont és bemutatott**, valamint **a nyertes ajánlata értékelése körébe bevont erőforrásait, képességeit, szakmai kvalifikációt, tagságát, regisztrációját és egyéb jellemzőit, a Szerződés teljes hatálya alatt változatlan tartalommal fenntartja**, ill. nyertes ajánlatának megfelelően Megrendelő rendelkezésére bocsátja.

* 1. A Vállalkozó felelős a **berendezések, építőanyagok, a vállalkozói felszerelés és egyéb,** a Munkálatok elvégzéséhez és a jelen **Szerződés teljesítéséhez szükséges dolgok beszerzéséért, szállításáért, átvételéért, kirakodásáért és biztonságos tárolásáért**.
  2. Megrendelő biztosítja - amennyiben az Építési Területen rendelkezésre áll - a **Vállalkozó vagy bármely alvállalkozó igényei szerint szükséges víz, villamos áram és csatornaszolgáltatást**. **Amennyiben az Építési Területen rendelkezésre álló közművek kapacitása nem megfelelő, vagy nincs kiépített vételezési pont** a Munkálatok elvégzéséhez, úgy Vállalkozó köteles róla a **saját költségén gondoskodni a Megrendelő tájékoztatása mellett.** Felek rögzítik, hogy az Építési Terület átvételétől annak visszaszolgáltatásáig **elhasznált közmű díjak a Vállalkozót terhelik.**

Az elhasznált közmű díjakat a Megrendelő továbbszámlázza a Vállalkozó részére, melynek megállapítása érdekében Felek az Építési Terület átadásáról szóló jegyzőkönyvben rögzítik a mérőóra állásokat.

* 1. Vállalkozó köteles a munkaterület átadás-átvételétől kezdve a kivitelezés alatt **elektronikus építési napló(ka)t** vezetni a 191/2009. (IX.15.) Korm. rendelet szerint. Véleménykülönbség esetén a naplóból mindkét fél álláspontjának egyértelműen ki kell tűnnie. A helyszíni képviselők nincsenek feljogosítva a Szerződés módosítására, sem olyan egyezség megkötésére, amely a Szerződés rendelkezéseire befolyással van.

Abban az esetben, ha a naplóbejegyzés a Szerződés esetleges módosítását (pénzügyi, határidő, stb.) vonná maga után, akkor **haladéktalanul, de legkésőbb 5 (öt) munkanapon belül a Vállalkozónak egyeztetést kell kezdeményeznie**. A Szerződéstől eltérő teljesítésre kizárólag az egyeztetés eredményeként aláírt szerződésmódosítás jogosítja fel a Vállalkozót. **Szerződésmódosítás hiányában pénzügyi- vagy határidő-módosítás nem hajtható végre.**

* 1. A Vállalkozó tudomásul veszi, hogy amennyiben nem teljesíti valamely, a Munkálatokkal kapcsolatos kötelezettségét, a Megrendelő jogosult a kérdéses Munkálatot elvégezni, illetve harmadik személlyel elvégeztetni és az ezzel kapcsolatosan felmerülő igazolt költségeket a Vállalkozótól behajtani. Ez a rendelkezés a Szerződésben vagy jogszabályban előírt más jogkövetkezmények mellett is alkalmazandó. A Vállalkozó helyett jelen pont szerint elvégzett Munkálat teljesítése nem befolyásolja a határidőket, jótállást vagy szavatosságot, melyeket Vállalkozó jelen Szerződés vagy jogszabály alapján vállalt.
  2. A Vállalkozó a **Többletmunkák** - a szerződés teljesítésével kapcsolatban felmerült azon munkákat is, melyek a kivitelezés szerződésszerű teljesítéséhez, illetve a rendeltetésszerű használathoz mindenképpen szükségesek - elvégzésére is köteles és a **Többletmunkák elvégzése után a Vállalkozói Díjon felül külön díjazásra nem jogosult.** Felek megállapodnak abban, hogy a Megrendelő nem téríti meg a Vállalkozónak a Többletmunkával kapcsolatban felmerült olyan költségét sem, amely a jelen Szerződés megkötésének időpontjában nem volt előrelátható.
  3. A Megrendelő a Munkálatok megvalósítása során **a Munkálatok előrehaladását jogosult a helyszínen ellenőrizni.** A Megrendelő a teljesítést a Műszaki Dokumentáció és a jelen Szerződés rendelkezései alapján vizsgálja meg és értékeli. Megrendelő minden intézkedését, amelyet a teljesítés szerződés-szerűségének betartatásáért tesz, dokumentálni köteles.
  4. A Vállalkozót terheli a kivitelezéssel kapcsolatos minden **felelősség és kárveszély az Építési Terület Megrendelő részére történő visszaadásáig.** Vállalkozó haladéktalanul köteles tájékoztatni Megrendelőt minden kárt okozó körülményről, amely az Építési Területen az átadást követően keletkezik (pl.: vezeték átvágása, stb...). Ezen tájékoztatási kötelezettség elmaradásából adódó többletkárokért is Vállalkozó felel.
  5. A Vállalkozó köteles a **Vállalkozó által bevont alvállalkozók munkáját összehangolni**.
  6. A Vállalkozó **teljes felelősséggel tartozik minden olyan bírságért**, amelyet annak következtében rónak ki, hogy Vállalkozó jelen Szerződés teljesítése során nem tett eleget jelen Szerződés szerinti vagy jogszabályi kötelezettségeinek. A vonatkozó engedélyek (amennyiben felmerül) előírásainak megsértéséből származó minden költségért vagy kárért is a Vállalkozó felel.
  7. Vállalkozó kötelezettséget vállal arra, hogy amennyiben a jelen vállalkozási szerződésben szabályozott kötelezettségeit megszegi, vagy elmulasztja és ennek következtében Megrendelő által kötött Támogatási Szerződés alapján igazolt visszafizetési kötelezettség keletkezik; Megrendelő által megküldött igazoló dokumentumok (visszafizetésre kötelező döntés) alapján kártérítésként megtéríti Megrendelőnek a visszafizetendő támogatás és kamatainak összegét a Ptk. 6:522. § rendelkezései alapján. Fenti kötelezettség nem zárja ki az egyéb igények és kártérítési igény érvényesítését.
  8. A Felek rögzítik, hogy amennyiben a jelen Szerződés tárgyára, teljesítésére az **elektronikus közúti áruforgalom ellenőrző rendszer (EKÁER) előírásai irányadóak,** úgy minden ebből eredő kötelezettség a Vállalkozót terheli tekintettel arra, hogy ő lesz a termékek beszerzője, címzettje és a fuvarozás megszervezője, lebonyolítója.
  9. A **Megrendelő az utasításait elsősorban az Építési Naplóba történő bejegyzéssel közli a Vállalkozóval.** A Felek rögzítik továbbá, hogy a Megrendelő jogosult a kivitelezést bármikor ellenőrizni, észrevételeit, javaslatait az építési naplóba bejegyezni. A Megrendelő a teljesítést a Műszaki Dokumentáció és a jelen Szerződés rendelkezései alapján vizsgálja meg és értékeli. **Vállalkozó köteles – az arra jogosult útján – a bejelentésekre 3 munkanapon belül a naplóban válaszolni.**
  10. Megrendelő a szerződés teljesítése során az építési napló adatai alapján ellenőrzi, hogy a teljesítésben a – jelen szerződés 8.6. pontja szerinti - Kbt. 138. § (3) bekezdésében foglaltaknak megfelelő alvállalkozó vesz részt.

9. JÓTÁLLÁS, szavatosság, BIZTOSÍTÉK

9.1.1. A Vállalkozó a jelen Szerződés alapján elvégzett Munkálatokra vonatkozóan a végteljesítési igazolás kiállításának napjától számított 60 hónap időtartamra (Jótállási Időszak) teljeskörű jótállást vállal – projekten belül terek kialakítása, Találkozások háza kávéház kialakítása -, mint közhasználatú építmények meghatározott épületszerkezeteire és az azok létrehozásánál felhasznált egyes termékeire és anyagaira. A Vállalkozót a fenti jótállási kötelezettségen túl a jogszabályban rögzített szavatossági kötelezettségek is terhelik.

9.1.2. A Vállalkozó a jelen Szerződés alapján elvégzett Munkálatokra vonatkozóan a végteljesítési igazolás kiállításának napjától számított **36 hónap** időtartamra (Jótállási Időszak) teljeskörű jótállást vállalaközhasználatú építmény **– Találkozások háza – felújítási munkálataira**.

A Vállalkozót a fenti jótállási kötelezettségen túl a jogszabályban rögzített szavatossági kötelezettségek is terhelik.

* 1. Ha a Vállalkozó nem javítja ki, vagy nem kezdi el kijavítani a hibákat vagy károkat a műszakilag indokolt lehető legrövidebb időn belül, a Megrendelő – a jótállási garancia lehívására vonatkozó jogát nem korlátozva – a Vállalkozó költségére és kockázatára maga végezheti el a munkát, vagy azt más vállalkozóval végeztetheti el, ami nem befolyásolja a Vállalkozó által vállalt jótállást.
  2. Felek a műszaki átadás-átvételi eljárás lezárásától számított egy éven belül, valamint a jótállási idő lejárta előtt 30 naptári nappal utó felülvizsgálatot tartanak. Az utó felülvizsgálatot Megrendelő készíti elő, melyre a Vállalkozót meg kell hívnia, 15 nappal annak megkezdése előtt, a hibajegyzék egyidejű csatolásával. A Felek ezen eljárásról jegyzőkönyvet kötelesek felvenni. A jegyzőkönyvnek tartalmaznia kell a résztvevőknek a szemlén tett nyilatkozatait, továbbá a Vállalkozó által elismert hibák kiküszöbölésének határidejét.

10. BIZTOSÍTÉK

10.1. Vállalkozó köteles a saját költségén biztosítékot nyújtani. Megrendelő a szerződés teljesítésének elmaradásával kapcsolatos igények biztosítékaként teljesítési biztosítékot (a továbbiakban: „**Teljesítési Biztosíték”) köt ki**. Vállalkozó a Biztosítékot a Kbt. 134. § (4) bekezdés a) pontja szerinti formában köteles rendelkezésre bocsátani, azzal, hogy a Vállalkozó az egyik biztosítéki formáról a másikra áttérhet, a Biztosítéknak azonban a Szerződésben foglalt időtartamnak megfelelően folyamatosan rendelkezésre kell állnia. Felek rögzítik, hogy a Kbt. 134. § (4) bekezdése alapján a Biztosíték rendelkezésre álló összege a Megrendelő követelésének kielégítésével csökken, Vállalkozónak nincs a Biztosítékokra vonatkozó feltöltési kötelezettsége.

A teljesítési biztosíték mértéke az általános forgalmi adó nélkül számított nettó ajánlati ár 1 %-a. A Teljesítési Biztosítékot Vállalkozó, *amennyiben a szerződés aláírásával a szerződés hatályba lép, abban az esetben szerződés aláírása előtt, míg ha a szerződés aláírása és annak hatálybalépés nem egy napon történik, úgy* legkésőbb a szerződés hatályba lépését követő 5 naptári napon belül, köteles átutalni vagy rendelkezésre bocsátani a Megrendelő részére. Amennyiben a Vállalkozó a Teljesítési Biztosítékot *határidőben* nem bocsátja a Megrendelő rendelkezésére, úgy az Megrendelő elállhat a szerződéstől.

A Teljesítési Biztosíték kedvezményezettjének saját hatáskörében joga van a Teljesítési Biztosíték felhasználására, amennyiben a Vállalkozó nem, vagy nem szerződésszerűen teljesít.

A Teljesítési Biztosíték hatályának a szerződés hatálya alatt folyamatosan fenn kell állnia az utolsó (rész)teljesítésre vonatkozó Teljesítésigazolás kiadásáig, abban az esetben is, ha a vállalkozó késedelembe esik, vagy a teljesítési határidőket módosítják.

10.2. Vállalkozó a jelen szerződésben meghatározott jótállási igények biztosítékaként jólteljesítési biztosítékot köteles a Megrendelő rendelkezésére bocsátani.

A jólteljesítési biztosíték rendelkezésre bocsátásának határideje a jótállási kötelezettségvállalás kezdő időpontja, mértéke az általános forgalmi adó nélkül számított nettó ajánlati ár 2,5 %-a. A jólteljesítési biztosítéknak a jótállási időszak lejártáig rendelkezésre kell állnia a jótállási időszak kezdő napjától a jótállási időszak lejárta + 45 napig.

A jólteljesítési biztosíték a Megrendelőt illeti meg, amennyiben a Vállalkozó jótállási kötelezettségeinek teljesítését elmulasztja, vagy nem szerződésszerűen, vagy nem a hatályos jogszabályokban rögzített módon teljesíti. A jólteljesítési biztosíték rendelkezésre bocsátását Vállalkozó a Kbt. 134. § (6) bekezdés a) pontja szerint teljesítheti.

Felek rögzítik, hogy amennyiben a Jótállási Időszak alatt a jótállás vagy szavatosság körébe eső hiba keletkezik, úgy a jótállásra jogosult megfelelő póthatáridő tűzésével felhívja a Vállalkozót a hiba kijavítására. Amennyiben a póthatáridő eredménytelenül telik el, úgy a Jólteljesítési Biztosíték kedvezményezettje jogosult a hibát mással kijavíttatni és az ezzel kapcsolatos költségeket, valamint a felmerült károkat a Jólteljesítési Biztosíték terhére érvényesíteni.

Kedvezményezett a Biztosítékot, csak a követelésének megfelelő összeg erejéig veheti igénybe. A Biztosíték nyújtása nem korlátozza a Vállalkozó kötelezettségeit a Biztosíték összegére vagy időtartamára.

* 1. A 10.1. pont szerinti biztosíték célja a Megrendelő jelen Szerződésből fakadó, Vállalkozóval szembeni esetleges követeléseinek biztosítása. A Megrendelő jogosult követeléseit közvetlenül a biztosíték összegéből kielégíteni, ez azonban nem érinti a biztosíték összegén felüli követeléseit.

11. BIZTOSÍTÁS



Vállalkozó köteles a kivitelezés teljes időtartamára legalább 140.000.000,- Ft összegű káreseményenkénti kártérítési limitű és 280.000.000,- Ft/év általános- és szolgáltatói, építés-szerelési felelősségbiztosítás megkötésére és fenntartására, amelynek fedezeti hatálya kiterjed a Szerződés tárgyában okozott károkra és a következményi károkra egyaránt. A Vállalkozó köteles a szerződéskötéskor átadni a Megrendelő számára a biztosítási kötvényt és a feltételrendszert. A biztosítás Magyarországon bejegyzett vagy a határon átnyúló szolgáltatás keretében az MNB engedélyével rendelkező biztosítótársasággal kötendő.

1. A SZERZŐDÉS IDŐTARTAMA és megszüntetése
2. 1. Jelen Szerződés hatályba lépésének feltétele a Támogatási Szerződés módosítás hatályba lépése abban az esetben, ha a rendelkezésre álló anyagi fedezet összege nem elegendő. A feltétel bekövetkezése és ezen tény Vállalkozó részére történő közlése a szerződés hatályba lépésének időpontja. Amennyiben ezek a feltételek a szerződés Felek általi aláírása előtt bekövetkeznének, akkor mindkét Fél általi aláírásának napján lép hatályba a Szerződés, azzal, hogy amennyiben az egyik fél később írja alá, úgy a hatálybalépés napja az utolsó aláírás dátuma. Jelen szerződés a Felek Szerződésből eredő kötelezettségeinek maradéktalan teljesítésével szűnik meg.

Felek rögzítik, hogy amennyiben a támogatási szerződés módosítása hiányában a Felek közös akarat-elhatározással, saját felelősségre a szerződés teljesítésének megkezdése mellett döntenek, akkor a szerződés a Felek általi külön hatályba léptető nyilatkozattal is hatályba léphet.

Felek rögzítik, hogy a szerződés hatálybalépésére legfeljebb 180 nap, azaz száznyolcvan nap áll rendelkezésre, ezt követően Felek szabadulnak a kötelemből.

* 1. A jelen Szerződést bármely Fél jogosult azonnali hatállyal megszüntetni írásban, amennyiben a másik Fél a jelen Szerződésből eredő bármely lényeges kötelezettségét súlyosan megszegi és írásos felszólításra sem orvosolja.
  2. A Szerződés megszűnésére irányadó a Ptk. 6:249. § (1) bekezdésében foglalt általános elállási jog is. A Megrendelő a jelen Szerződés szerinti szolgáltatás egésze, valamint annak egy része vonatkozásban is elállhat a Szerződéstől. A Megrendelő a jelen pont szerint gyakorolt elállási jogát nem köteles indokolni és elállása miatt kizárólag az elvégzett munkák után járó meg nem fizetett Vállalkozói Díj megfizetésére korlátozódik a felelőssége.
  3. Megrendelő a szerződést felmondhatja, vagy – a Ptk.-ban foglaltak szerint – a szerződéstől elállhat, ha:

*a)* feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

*b)* Vállalkozó nem biztosítja a Kbt. 138. §-ban foglaltak betartását, vagy az Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

*c)* az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

*d)* a Vállalkozó szerződéses kötelezettségeit súlyosan vagy ismételten megszegi;

*e)* a Vállalkozó fizetésképtelenné válik, ellene csődeljárást (kivéve a Cstv. 11. § (2) bekezdés h) pontjában foglaltakat) vagy felszámolási eljárást kezdeményeznek, végelszámolását határozza el, felfüggeszti gazdasági tevékenységét, kifizetéseit beszünteti;

*f)* a Vállalkozó vagyonában olyan jelentős változás következik be, amely a Megrendelő megítélése szerint a szerződésben vállalt kötelezettségek teljesítését veszélyezteti;

*g)* a Megrendelő érdekeit veszélyeztető vagy a jó hírnevét sértő esemény következik be;

*h)* a Vállalkozó a teljesítési határidőhöz képest 20 naptári napot meghaladó késedelembe esik;

*i)* a Vállalkozó ismételt felszólítás ellenére sem teljesíti Megrendelő utasításait;

*j)* a Vállalkozó tevékenységét érintő szabálysértés vagy bűncselekmény miatt jogerős elmarasztaló határozatot hoznak.

*k)* a Vállalkozó felelősségbiztosítása a szerződés hatálya alatt megszűnik, vagy az előírt mérték, vagy terjedelem alá csökken.

*l)* munkaterület átadásától számított 30 naptári napon belül a kivitelezést nem kezdi meg vagy egyoldalúan felhagy a Létesítmény megvalósításával, illetve félreérthetetlenül kinyilvánítva olyan szándékot mutat, hogy a továbbiakban nem tesz eleget Szerződés szerinti kötelezettségeinek.

12.5. Megrendelő köteles a szerződést felmondani, vagy – a Ptk.-ban foglaltak szerint – attól elállni, ha a szerződés megkötését követően jut tudomására, hogy a Vállalkozó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

12.6. Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha Vállalkozó félben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel, továbbá a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés *k)* pont *kb)* alpontjában meghatározott feltétel.

12.7. Felmondás esetén Vállalkozó kártérítésre nem jogosult.

**13. FELEK KÉPVISELETE**

13.1 A Megrendelő esetében a Megrendelő **képviseletére mindenkor jogosult személy nyilatkozhat** a jelen Szerződéssel összefüggésben.

13.2A Megrendelő a kivitelezés ellenőrzésére, illetve az építési munkák minőségi és mennyiségi felülvizsgálatára a jelen szerződés 7.1 pontja szerinti műszaki ellenőrt foglalkoztat.

13.3. A **kivitelezési munkák elvégzését** kizárólag a **Megrendelő nyilatkozattételre jogosult képviselője jogosult igazolni.**

13.4. Nyilatkozattételre, kapcsolattartásra jogosult személyek:

Megrendelő - joghatás kiváltására alkalmas - **nyilatkozattételre jogosult képviselője:**

Név: Szőke Zoltán polgármester

Telefon: 06-42-520-500

E-mail cím: szokez72@gmail.com

Megrendelő **kapcsolattartója:**

Név: ………

Telefon: ………

E-mail: ………

A Vállalkozó – joghatás kiváltására alkalmas - **nyilatkozattételre jogosult képviselője:**

Név: …

Telefon: …

E-mail: …

A Vállalkozó **kapcsolattartója:**

Név: …

Telefon: …

E-mail: …

13.5.A fenti képviselők és vezetők személyében bekövetkezett változásokról a Felek egymást írásban, előzetesen, amennyiben ez nem lehetséges, a változást követően haladéktalanul kötelesek értesíteni.

14. VEGYES RENDELKEZÉSEK



14.1. Jelen Szerződésre a magyar jog irányadó.

14.2 Felek alkalmazzák a Kbt. 131. § és 143. § (1)-(3) bekezdéseinek rendelkezéseit.

14.3. Részleges érvénytelenség

Amennyiben a jelen szerződés bármelyik rendelkezése vagy annak bármelyik része érvénytelen, ez nem érinti a jelen szerződés többi rendelkezését vagy az adott rendelkezés többi részét, amelyek továbbra is megőrzik teljes hatályukat és érvényüket, kivéve, ha a Felek az érvénytelen rész nélkül nem kötötték volna meg a jelen Szerződést

14.4. Joglemondás

A Felek jelen Szerződés bármely rendelkezésének teljesítéséről való lemondása csak akkor tekintendő hatályosnak, ha írásban, az adott Fél által szabályszerűen, a módosítások aláírásával megegyező módon aláírva történik. Az adott Fél jelen Szerződés valamely meghatározott rendelkezésének teljesítéséről való lemondása nem tekintendő az adott rendelkezés jövőbeli teljesítéséről vagy a Szerződés bármely más rendelkezésének a teljesítéséről való lemondásnak. A Szerződésből fakadó valamely jog gyakorlásának valamelyik Fél általi elmulasztása vagy késedelme nem minősül az arról való lemondásnak, és a Szerződésből fakadó valamely jog egyszeri vagy részleges gyakorlása nem zárja ki annak későbbi gyakorlását.

14.5. Bírósági kikötés

A Felek a jelen Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatos jogvitáikra (hatáskörtől és pertárgyértéktől függően) kikötik a Nyíregyházi Járásbíróság illetékességét.

14.6. Titoktartás

A Felek kötelesek titkosan kezelni a jelen Szerződés teljesítése során vagy azzal összefüggésben tudomásukra jutott, a másik Felet érintő minden olyan információt, amelyet még nem hoztak nyilvánosságra, és amelynek közlése a másik Félre vagy a másik Féllel kapcsolatban álló más jogalanyra hátrányos következményekkel járhatna, vagy ezek hátrányos megítélését eredményezhetné, gazdasági érdekeiket sértené, vagy veszélyeztetné. A Felek gondoskodnak továbbá arról, hogy személyzetük, tanácsadójuk és a velük szerződéses kapcsolatban álló egyéb felek ezt a titoktartási kötelezettséget az adott Féllel fennálló jogviszonyuk ideje alatt és annak megszűnését követően betartsák.

14.8. Adatvédelem, átláthatóság

Megrendelő (a továbbiakban e pont alkalmazásában: Adatkezelő) tájékoztatja a Vállalkozót, hogy jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el. Adatkezelő tájékoztatja a Vállalkozót, hogy jelen szerződésben rögzített adataikat a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli. Ezen túlmenően tájékoztatja a Vállalkozót, hogy a kapcsolattartásra szolgáló adataikkal kizárólag a kapcsolattartás céljából rendelkezik. Az adatok kizárólag jogszabályban és belső szabályzatban meghatározott irattárazási ideig tárolhatók. A Vállalkozónak joga van bármikor kérelmezni Adatkezelőtől a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Vállalkozó jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

Megrendelő kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés a) pontja alapján átlátható szervezetnek minősül, melyről szóló nyilatkozat a szerződés mellékletét képezi.

Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés b) pontja alapján átlátható szervezetnek minősül, melyről szóló nyilatkozat a szerződés mellékletét képezi. Tudomásul veszi, hogy amennyiben a szerződés fennállása alatt e téren változás következik be, azt kötelező haladéktalanul a Megrendelő felé jelezni.

Vállalkozó képviselője büntetőjogi felelőssége tudatában nyilatkozik, hogy a társaság jogképes, bejegyzett és az ajánlatban benyújtott adataiban változás nem történt, és a jelen szerződés aláírására teljes körű felhatalmazással rendelkezik.

15. A Felek rögzítik, hogy a Szerződés módosítása vagy módosulása kizárólag írásban, a Kbt. 141. §, valamint a kapcsolódó végrehajtási rendeletek rendelkezéseivel összhangban történhet.



Felek kijelentik, hogy a jelen vállalkozási szerződésben foglaltakat elolvasták, megértették, és mint a szerződéses akaratuknak mindenben megfelelőt, jóváhagyólag saját kezűleg aláírták 5 eredeti példányban.

Mellékletek:

1. melléklet: Közbeszerzési Dokumentumok

2. melléklet: Vállalkozó ajánlata, A teljesítésbe bevonni kívánt alvállalkozók listája, valamint a Vállalkozó nyilatkozata, hogy az egyes megnevezett alvállalkozók nem állnak kizáró okok hatálya alatt

3. melléklet: Biztosítási kötvény

4. melléklet: Átláthatósági nyilatkozat

Kelt: Tiszavasvári, 2024. …………………….

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Tiszavasvári Város Önkormányzata**  **Szőke Zoltán polgármester**  **Megrendelő** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **………………………….**  **…… ügyvezető**  **Vállalkozó** |